Västra og östra gymnasiehusen i midten av bildet foran Riddarholmskyrkan. Det östra gymnasiehuset er det til høyre. Foto: Christopher Macsurak 
Hvelvet fra Gråbrödraklostret Foto: Alexandru Baboş 
**Östra Gymnasiehuset** (opprinnelig **Banérs palass**) er et hus som ligger på Birger jarls torg 7 på Riddarholmen i Stockholm. Bygningen har røtter tilbake i middelalderen og fikk sin nåværende form på 1640-tallet. Deler av et fransiskanerkloster fra 1270-tallet er bevart under huset.

Eiendommen ligger mellom Riddarholmskyrkan og Evert Taubes terrass med fritt utsyn mot Riddarfjärden. Bygningen er sammenbygd med Västra Gymnasiehuset gjennom en forbindelsegang.

Östra Gymnasiehuset er en del av Gråbrödraklostrets tidligere lengde som avgrenset klostergården i vest og deler av klostermuren finnes bevart. Det finnes også et bevart klosterrom i bygningen med et stjernehvelv som anses å ha blitt dekorert av Albertus Pictor samtidig med klosterets kjeller.

Oppå tomten og murene fra middelalderen som strekker seg ti meter opp skapte Gustaf Adam Banér dagens hus på 1640-tallet. Banér bygget på med en etasje, skapte den nåværende fasaden og innredet huset. Stukktakene er fra hans tid da huset var kjent som Banérs palass (Banérska palatset). Trolig var det han som lot halve huset rive ned og lagt en gate mellom Riddarholmskyrkan og det gamle klosteret.

Beboere
-------

Hedvig Taube, portrett av Martin Mijtens d.y.
På 1730-tallet bodde Hedvig Taube, Fredrik Is elskerinne i huset. Kongen selv bodde i det nærliggende Wrangels palass sammen med dronning Ulrika Eleonora. 

Som en gave av kongen fikk også Hedvig Taube et annet palass på Riddarholmen, Hessensteins palass. Hessensteins palass gikk i arv til Fredrik Vilhelm von Hessenstein, utenomektenskapelig sønn av Taube og Fredrik I.

Senere ble Östra Gymnasiehuset bolig for kapellanen i Riddarholmens forsamling som eksisterte 1758–1807.
Trivialskolan holdt til her i 1814-1821, da Stockholms gymnasium flyttet inn og bygningen fikk sitt nåværende navn. Wallinska flickskolan holdt til her i 1888–1907. Dagens leietakere er Kammarrätten i Stockholm.

Referanser
----------

1. 1 2 3 4  Östra Gymnasiehuset, Riddarholmen - Statens fastighetsverk Arkivert 22. januar 2012 hos Wayback Machine.
2. ↑  Bilder-Hagen web surf

| * v
* d
* r
Riddarholmen, Stockholm |
| --- |
| Bygningerog kvartaler | Riddarholmskyrkan **·** Birger jarls tårn **·** Hebbes hus **·** Hessensteins palass **·** Sparres palass **·** Wrangels palass **·** Stenbocks palass **·** Östra Gymnasiehuset **·** Schering Rosenhanes palass **·** Gamla riksdagshuset **·** Överkommissariens hus **·** Gamla Auktionsverket **·** Västra Gymnasiehuset **·** Kammarrättens hus **·** Gamla riksarkivet **·** Gråmunkeholmen 4 **·** Norstedtshuset **·** Levins villa |
| Gater, torg og broer | Arkivgatan **·** Gymnasiegränd **·** Norra Riddarholmshamnen **·** Schering Rosenhanes gränd **·** Södra Riddarholmshamnen **·** Tryckerigatan **·** Wrangelska backen **·** Birger jarls torg **·** Evert Taubes terrass **·** Riddarholmsbron **·** Hebbes bro |
| Historikk | Gråbrödraklostret **·** Cruuska palasset **·** Sundhetskollegiets hus **·** Riddarholmsbrannen i 1802 |

Portal: Sverige